Ramptoestand kan weer ingestel word – regering | Maroela Media
Nkosazana Dlamini-Zuma, minister van samewerkende regering en tradisionele sake, het Dinsdag tydens 'n mediakonferensie gesê die ramptoestand kan opnuut ingestel word indien die Covid-19-pandemie weer in 'n ramp ontaard.
Volgens die minister sal die departement van gesondheid riglyne gee oor die kwessie of die ramptoestand weer ingestel moet word indien die dreigende vyfde vlaag in 'n ramp ontaard. Die infeksiekoers en die aantal hospitaalopnames sal 'n groot rol in dié besluit speel.
Dlamini-Zuma het klem daarop gelê dat die opheffing van die ramptoestand nie die einde van die pandemie beteken nie. "Dit beteken net dat die pandemie nou sonder die Wet op Rampbestuur bestuur kan word," het sy gesê.
"Die virus bly in ons midde en gaan voort om te versprei," het Joe Phaahla, minister van gesondheid, Dlamini-Zuma se stelling beaam. Hy het ook daarop gewys dat daar lande is, soos China, wat genoop is om weer regulasies in te stel namate die Covid-19-gevalle weer aan't toeneem is.
Daarteenoor het hy burgers egter gerusgestel dat Suid-Afrika die afgelope paar weke lae vlakke van infeksies ervaar het, met die infeksiekoers wat tans op 8% staan. "Dit is 'n hanteerbare getal en hou nie 'n bedreiging vir ons gesondheidsinfrastruktuur in nie. Terselfdertyd gaan ons voort om die situasie te monitor deur saam te werk met die Nasionale Instituut vir Oordraagbare Siektes (NICD) en ander vennote in die gesondheidsektor."
Pres. Cyril Ramphosa het Maandag ná 750 dae die ramptoestand opgehef. Hy het sekere oorgangsmaatreëls uitgewys wat vir 30 dae van krag sal bly.
Ná 30 dae sal die pandemie voorts kragtens die Wet op Nasionale Gesondheid bestuur word. Gesondheidsregulasies is voorgelê vir kommentaar van lede van die publiek voor 16 April. Daarna sal openbare terugvoer oorweeg word en die nuwe regulasies gefinaliseer en gepromulgeer word.
Volgens Phaahla sal hierdie regulasies ingestel word om sodoende die virus op 'n wyse te hanteer wat steeds binne die bestaande wetgewing en openbare beleid is.
Phaahla het ook lede van die publiek opnuut daaraan herinner om steeds hul inenting teen Covid-19 te kry omdat die helfte van die land se bevolking nog glad nie ingeënt is nie.
Volgens die minister was meer as 44,5% van die volwasse bevolking teen Maandag ten volle ingeënt, wat neerkom op 17 459 494 mense.
Hy sê die algehele getal Suid-Afrikaners wat ten volle ingeënt is, is baie laag in vergelyking met ander lande wat hul regulasies opgehef het.
Saak teen advokaat se weduwee teruggetrek
Ek dink regtig dit is tyd dat die kopdoek tannie in 'n outehuis baie ver van SA gaan sit met geen manier van kommunikasie.
Kry n vlieer… vlieg hoog!
Ek wens ek kon nou die woorde uiter wat ek graag in goeie Afrikaans wil sê. Dit sal baie goeie beskrywende woorde wees…..
Hulle gryp na strooi halms. Sy en haar cronies sal op hulle swernoot kry – 'n dringende hofsaak sal hulle voorland wees en hulle SAL dit verloor. Hulle was bitter bang vir die Hofsaak wat vandag sou plaasvind, soveel so dat hulle die ramptoestand gister al opgehef het en gemaak het asof dit hulle idee was… siestog hulle slyp nou hulle tande vir die regulasies wat hulle hoop om ons mee te stoomroller – wat ook nie gaan gebeur nie.